
Emneoversigt:

Stress

Identitet

Gud i livet

Det syge

Angst – og andre katastrofer

Til & fra Gud

Færdig med fyrre




Stress

Vi vender os til dig, skærm

Vi giver vores tid til dig, skærm

Du har smukke farver og lyde

Nye muligheder og kan 'det hele'

Jeg er glad for dig, skærm

Du svarer aldrig igen bliver ikke sur

Du viser mig tilbud og fristelser,

og kritiserer aldrig, når jeg laver fejl

Hver dag fungerer du upåklageligt

Jeg er rigtig glad for dig

Men chatGPT fortæl:

Hvorfor kan jeg ikke sove så godt mere?

Hvorfor svier mine øjne?

Hvorfor gør nakken ondt?

Når jeg er sammen med min familie og venner kan jeg ikke slippe dig

Hvorfor bliver jeg så urolig og bange for at gå glip af nyheder,

tilbud og ja, alle mulige helt helt uundværlige informationer HVER

dag?

Det er som om det, jeg oplever først rigtigt er sket,

hvis jeg har siddet med dig, og lavet nogle fede opslag!

”Jeg elsker naturen”, siger jeg, men ser den mest gengivet på dig!

Savner duftene fra syren, gran og pæon,

mærke sandet mellem mine tæer og føle græsset under mine fødder,

høre lyden af vand, der risler små grene, der knækker mens jeg går,

og fugle på træk

Jeg er skærmoman

Det er skræmmende

Jeg skal på afvænning

Kan vi mødes i Anonyme Skærmomaner og lære at skærme os selv?

Stands op!

Du farer forvildet rundt

Som ville du undvige dine løgne

Panseret fyldes op

Som ville du skjule, at vi er nøgne

Dele rives fra hinanden

Det giver rum for fanden

At samle et hele

Ingen adskilte dele

Det tabte samles op

Ro i din krop

Opsøg find

Heling til dit sind

Det er dét, du ønsker

Befrielse fra mønstre

Der trak dig ned

Der gjorde dig ked

Navnet over dem alle

En dag du ven må kalde

Gå ad veje smalle

Men du er ikke der

Tomhed i dit blik jeg ser

Da er bøn det bedste, ja eneste

Påkalder Ham den reneste

Far alle ting ser

Han er alle dage nær

Jeg slipper min bekymring

Fremsiger en indrømning

Du standser op

Mærker ro fra tå til top

Stress

Opgaverne plejede at råbe

Så fór jeg rundt som en tåbe

Men hvornår er nok, nok

Kan klappe mig på skulderen

og sige "Godt, godt!"?

Den dag kom aldrig

Uroen steg så gevaldig'

Rød alarm

Standsede min tarm

Tankemylder

Fyldte hylder

Pres på hjernen

Kom ind til kernen

Jeg bør ikke kunne mere

Selv når andre lokker og insisterer

Manipulerer

Trætter mig mer' og mer'

Øver mig

At sige NEJ

Åbent hav

Leder ikke efter rav

Nu og her er nok

Går langsomt - kommer nr. 'chok'

Bestemmer selv farten

Farven og tonearten

Plads til pauser, har plads til fejl

Vælger bevidst få eller mange sejl

Carpe diem

Dagen kommer ikke igen

Lad os vælge bevidst at underpræstere

Grib roen i momentet – lige nu og her

Farvel!

Sig Farvel utilfreds utilpas

Sig Farvel stride stress

Du behøver ikke gøre mere

Fare rundt rode og regere

men bare være lige nu og her

ved det er svært at lade vær'

Stress og uro bankede på din dør

Du lukkede dem ind - intet var som før

Hjernebanken

Tanken på tanken på tanken

Du ville gøre alt så godt og mere til

Du mistede fornemmelse af hvad du egentlig vil

Hele tiden nyt og mer' der lige skulle til

Du ville bare være god og gavmild

Også i dette nu er du favnet

Gud kender navnet

Både dit fødselsnavn

Og dit evige når du er i havn

Se op min ven

Freden kommer igen

Tag dig tid - uden nytte og flid

Giv dig tid -i stormen så strid

At leve blot at være

At hvile uden at ville bære

En enkel dag en evighed

Nuets gave har freden med

Far' nu vel utilfreds utilpas

Far' nu vel stride stress

PYT

Nogen sjosker og sjasker

Spilder kaffe, sprøjter når de vasker

Roder og regerer

Min orden de generer

Er du behændig og praktisk

Systematisk gummielastisk

Vil gøre rent og rydde op

synes aldrig det er nok?

Kom - hør du og jeg sige PYT - PYT

Start på noget spritnyt

Stop med at fare rundt

Gøre rent så det gør ondt

Dét er ikke sundt!

Vi må mødes på midten,

Slappe a' og siden gå t' den

Lade en sjasker

selv rense sine vasker

Lad os lære at hvile og slappe a'

Nyde det unikke ved dagen i dag




Identitet

Unik

Du burde ikke være anderledes end den, du er - DIG

Om det er svært eller let at smile og sige

Hej

Du har ret til at sige fra - at sige NEJ

Du er smuk og skøn

Uanset om nogen har sagt du ikke er køn

Gud smiler kærligt til hver og én

Om du fik sølvske eller varige mén

Hans tanker for dig er kun dit unikke bedste

Så elsk dig selv og din…

næste


[image: ]

Min egen leg med penselstrøg. ”fugl med baby – plads til dig”


Uperfekt er helt perfekt

Jeg må tillade mig selv at fejle

Åh, hvor kan vi være stejle

Fokus på den lille detalje hvor der kunne gøres mere

Kan hindre ro og overblik - hvordan lade være?

Når man presser sig selv til at gøre mer’ og endnu bedre

Måske fordi man søger den anerkendelse,

man savnede hos mødre og fædre?

Da kan ske at stressen sætter ind

Overarbejde kronisk og uro i sind

Kan da arbejde og gå totalt amok

Øves talen til sig selv, at "nu er nok nok"

Kender alt til higen efter skønhed og perfektion

Hvordan kan man komme væk fra den illusion?

Agerer som om det var forkert at fejle

Uh, der kom sandelig jord under mine negle

Vi mener ikke have den tid det kræver

Eller tager vi os ikke nok tid, at nå at falde i staver?

Der skal reflekteres

Der skal respekteres

Behov og grænser

Vi har selv ansvaret for, at vi standser

Problemet kan være, at vi ikke kommer ind til vores kerne

Når sanser overbelastes = vi presser vores hjerne

Jeg øver mig i at anerkende fejl

Ved at tale venligt til mig selv

Du skulle se mit smil lige nu

Sprang et rim over - er jeg snu?

Hvor er DU nu - prøv og lyt'

Hold en pause og husk at sig' "PYT"

Sure hjemmesko

Sure hjemmesko

Drøvtyggende ko

Sidder helt .....so-lo

Fyldt vom

Cola med rom

Genbrugte ideer

Fantasier med mere

Blommen i et æg

Kastet mod en væg

Én fik styret sine lyster

Endnu før hun fik bryster

Kendte replikker

Folk kigger og nikker

Hund slikker

Kat ligger

Solen stikker

Uret tikker

Leg med elastikker

Tankerne flitrer

Citroner er bitre

Muskler der sitre

Underholdningens hulhed

Fantasiens grænseløshed

Nu slash evighed

Vær en ven i nøden

Mærk hjertegløden

Elsk så det gør ondt

Brug hvert sekund

Vi er blandt de rige

Tænk hvad det vil sige

Bruger jeg mulighed

At sprede kærlighed

Sætter kruset ned

Starter med lidt venlighed

Du gør det godt

Græd ikke mere snot

Er ikke kold men hot

Er glad - med sure hjemmesko i mit slot

ÆEP

I dette rum med tykke vægge som strammer

Tumler tunge følelser og ord der hjertet rammer

Et bjerg af is der krop og sind lammer

De kaldte det ÆEP

Det er noget kun få kan se

Sætter aftryk på hvert eneste udtryk

Analyse af samspil og indtryk

Tales der mon bag om ryg?

En sagde "Dit filter er tykt"

Det var før jeg kendte min frygt

Og at arbejde med at tale tilbage

Til angst, perfektion, den indre klage

Fik min mor ned fra min nakke

Så hun mindre kunne hakke

"Så har jeg nok også ÆEP"

Jeg gav mor ret deri

Sent i livet for hende, men også mig

At opdage og erkende diagnosen som del af vores livsvej

Hvordan ÆEP arter sig?

Individuelt men spørger du mig

...er det lammelsen i situationer

Hvor andre reagerer, er vi som kujoner

kryber ind i vores 'hule'

tænker os 'blå og gule'

siger lidt eller intet

bange for faremomentet

Skønt reelt ingen fare er

er øvelsen at la' vær':

At bekymre sig

lege gemmeleg

selvom man hader kritik

og spiser negative ord som var det slik

Tænker det bedste valg:

At komme ud af sin skal

At få trænet sin hjerne

ved at give sig selv en stjerne

hver gang det lykkes

man et lille stykke rykkes

Slippe for munden der åbnes men intet kommer ud

Natten og dagens mareridt standset med hjælp fra Gud

Hvis du kender de her sider fra dig selv,

har du brug for mere end lykke og held!

Hvem kan hjælpe dig på rejsen

hen mod 'ro foran pejsen'?

Når VI ikke råber op

Når VI ikke siger stop

Klarer dagen som frøken sød

ender det for nogen med

DØD

Billedets titel: Kærlighed møder et isbjerg og splintres i 1000 stykker


Banke banke på

Banke banke på

Du må og skal forstå.....

Egentlig er jeg slet ik' ret go' t' at kommunikere

Men alligevel ka' jeg ofte slet ik' lade værre

For jeg er lige her

Ja jeg er lige her

To skridt frem og et tilbage

Begyndte på min vanlige klage

Åh disse dage

Livet går op og ned igen

Du genser den ven,

du mistede then,

da du var et skind,

da du var eightteen

Er ikke ligeglad

Hvem kan jeg regne med

Automat svar

Kommer fra min far

For ham er sagen klar…

Kun Én er 100% rar

Det er med at ta' imod

Offeret som gav sit blod

Var han virkeligt så god?

Yin og yang

En mixet klang

Sådan lyder verdens sang

Børnene hør' den dagen lang

Tåre skjules med en stang

Ny normal den er gal

Som skrig fra babyhval

Ene og forladt

Nat efter nat

Åh find den - find din SK A T

Banke banke på

Du må og skal forstå

Ikke populært disse år

Dog sandt som skrevet står

Søg og du skal finde

Alene

Nøgen kom jeg ind

Nøgen går jeg ud

Siger

